Selfpublikasie, hier is wat jy moet weetFoto: Likeisaidlady.com Droom jy daarvan om jou eie digbundel te publiseer of julle familiegeskiedenis in ŉ pragtige koffietafelboek te laat voortleef? Wil jy graag meer seggenskap oor die inhoud en uitleg van jou boek hê? Izak de Vries, bemarking- en kommunikasiebestuurder by Lapa Uitgewers, het onlangs met Maroela Media oor Paper Frog Publishing gesels. Dié uitgewery is ŉ onderafdeling van Lapa Uitgewers en help skrywers om hul boeke self te publiseer. “Ons het ’n kundige span uitgewers en medewerkers, soos manuskripontwikkelaars, redigeerders en proeflesers, wat skrywers help om hul stories uit te gee,” vertel De Vries. Hy verduidelik wat die voor- en nadele van selfpublikasie is en hoe dit verskil om saam met ŉ uitgewer te werk. “Sommige skrywers verkies om saam met ŉ uitgewer te werk en hulle toe te laat om beheer te neem, terwyl ander die vryheid van ŉ selfpublikasie verkies,” sê De Vries. Daar is nie ŉ regte of verkeerde roete nie, voeg hy by. Argieffoto (Foto: By mpclemens van Pleasant Hill, Wikimedia Commons) Paper Frog Publishing verleen hulp in verskeie fases van die publikasieproses. Dit sluit in: “Ons bied verskillende pakkette aan skrywers. Dit is juis wat dié uitgewery so aanloklik maak,” sê De Vries. ŉ Skrywer se begroting, behoefte en doel met die boek is alles faktore wat ŉ rol speel. De Vries brei ook uit oor outeurs- en publikasiereg en wat skrywers in ag moet neem wanneer hulle self ŉ boek uitgee. Besoek Paper Frog Publishing se webwerf vir meer inligting oor die selfpublikasieproses.